En istos puestos tamién trobarás  una inmensa burocracia super-hiper-desenvolicata, a on te perderás. Trobarás puestos a on se t'acusará sin que tu en sepas cosa dica que bellun decida castigar-te en un "chudicio" a on no se t'habrá ascuitau y a on o fiscal será bell manipulador, y os chueces bellun d'os suyos amigos, intercambiando-sen os papels a conveniencia t'aparentar una imachen de seriedat. Trobarás que demanar o cambeo d'una palabra en un articlo ye un proceso eterno, a on en primeras te revertirán, t'acusarán d'ignorant, y te  demanarán que presentes ascape "referencias". Quan las des, encara que cites textualment diez u dotze libros d'os maxismos especialistas en ixa materia concreta, bellun que no sape cosa u que quiere manipular ixe articlo te dirá que as tuyas refencias no valen, pero que sí que valen as suyas, que será una cita (que mai opodrás comprobar) d'un presonache de qui mai no habrás sentiu charrar d'un libro publicato en una luenga que mai no habrás sentiu y que ya veyes que mai podrás comprobar. U te dirán que ixo amanixe  en bell articlo de bell diario, que si puets leyer veyeras que no diz ixo que te dicen que diz....